Primul simptom și cel mai clar pentru presbiopie, odată ce ați depășit vârsta de 40 ani, este nevoia de a îndepărta obiectele ținute aproape, pentru a vedea bine (carte, telefon, lucru manual, etc). Dar sunt și alte simptome care pot indica apariția presbiopiei, cum ar fi: dificultăți de citire a literelor mici, dificultate în menținerea focalizării clare la citire, ochi obosiți și încordați la citirea pe perioade lungi, durere de cap după o perioadă de concentrare vizuală pe obiecte aproape.